_:naebb993af03a4f3fbae31f5fde6c73a9xb0
<http://schema.org/articleBody>
"Δραστικά μέτρα για να περιοριστεί η ρύπανση από τα πλαστικά ζητά το 90% των Ευρωπαίων, σύμφωνα με  έρευνα του ιδρύματος Changing Markets . \n\n\nΗ ίδια έρευνα αποκαλύπτει πως μεγάλες εταιρείες, κυρίως στον κλάδο των τροφίμων και ποτών, σχεδιάζουν να διπλασιάσουν την παραγωγή πλαστικού ως το 2030.  \n\nΤο ίδρυμα λέει πως δεν θα πρέπει να είναι μόνο ευθύνη των καταναλωτών να αγοράζουν λιγότερο πλαστικό.  \n\n«Αυτό που πρέπει να κάνουμε είναι να αλλάξουμε το σύστημα, και η συστημική αλλαγή είναι αυτό στο οποίο τελικά εναντιώνονται αυτές οι εταιρείες, κάθε φορά που οι κυβερνήσεις επιχειρούν να την προτείνουν. Έχουμε δει, για παράδειγμα, τα λεγόμενα συστήματα deposit-return. Είναι αποδεδειγμένο ότι αυξάνουν τα ποσοστά ανακύκλωσης και συλλογής. Οι χώρες που τα εφαρμόζουν, επιτυγχάνουν ποσοστά ανακύκλωσης άνω του 90% σε μπουκάλια και κονσέρβες. Αλλά επί χρόνια η βιομηχανία εναντιώνεται σθεναρά στα συστήματα αυτά», είπε στο euronews η Νούσα Ούρμπανσιτς, εκπρόσωπος του ιδρύματος  Changing Markets .  \n\nΗ έρευνα αποκαλύπτει επίσης πως μερικά από τα μεγαλύτερα brand παγκοσμίως απέτυχαν επανειλημμένα να εκπληρώσουν τους στόχους ανακύκλωσης που οι ίδιοι είχαν θέσει.  \n\nΟι εταιρείες που απαρτίζουν το top-10 των ρυπαντών του πλανήτη έχουν κοινό αποτύπωμα πλαστικών υλών που φτάνει τα δέκα εκατομμύρια τόνους το χρόνο -τριάντα φορές το βάρος του Empire State Building."
<https://gr.euronews.com/2020/09/17/plastika-rupantes-lobbying-perivallon>